rejauldu/bengali-wikipedia huggingface dataset:
কেপলার-৪বি (প্রাথমিক ভাবে কেওআই ৭.০১ নামে পরিচিত)  একটি বহির্গ্রহ, যা নাসার কেপলার মহাকাশ দূরবীক্ষণ যন্ত্র দ্বারা প্রথম আবিষ্কৃত হয়। এর ব্যাসার্ধ ও ভর নেপচুনের অনুরূপ। এটি মাতৃ নক্ষত্রের কাছাকাছি থাকার কারণে সৌরজগতের অন্যান্য গ্রহের তুলনায় যথেষ্ট উত্তপ্ত। ২০১০ সালের ৪ জানুয়ারি ওয়াশিংটন ডিসিতে আরও ৪টি গ্রহসহ এটির আবিষ্কার ঘোষণা করা হয়। যেগুলো কেপলার মহাকাশ দূরবীক্ষণ যন্ত্র চিহ্নিত করে বলে ডাব্লিউ. এম. কেক পর্যবেক্ষণাগারের দূরবীক্ষণ যন্ত্র দিয়ে নিশ্চিত করা হয়। কেপলার-৪বি আমাদের সৌরজগত থেকে প্রায় ১৬৩১ আলোকবর্ষ দূরে তক্ষক তারামণ্ডলে অবস্থিত।   নামকরণ ও ইতিহাস  কেপলার-৪ নক্ষত্রের সবচেয়ে নিকটবর্তী প্রথম গ্রহ হিসেবে আবিষ্কৃত হওয়ায় এরনাম কেপলার-৪বি  রাখা হয়। নক্ষত্রের নাম কেপলার মহাকাশ দূরবীক্ষণ যন্ত্রের নামানুসারে রাখা হয়েছে, যা নাসার এমন একটি দূরবীন যার উদ্দেশ্য হলো অতিক্রম পদ্ধতি ব্যবহার করে সিগনাস ও বীণা নক্ষত্রপুঞ্জের মধ্য আকাশের একটি অংশে পৃথিবী সদৃশ গ্রহগুলো আবিষ্কার করা। এই পদ্ধতি ব্যবহার করে  কেপলার নক্ষত্রের সামনে দিয়ে কোনো গ্রহ অতিক্রম করার সময় এর উজ্জলতা কি পরিমাণ কমে তা পরিমাপ করে। প্রাথমিকভাবে কেপলার-৪বি কেপলার দূরবীক্ষণ যন্ত্র দ্বারা একটি অতিক্রম ঘটনা হিসাবে সনাক্ত হয় এবং 'কেওআই ৭.০১' উপাধিসহ একটি কেপলার কৌতুহল বিষয়বস্তু হিসাবে বিবেচিত হয়।  ডাব্লিউ. এম. কেক পর্যবেক্ষণাগার উচ্চক্ষমতাসম্পন্ন স্পেকট্রোমিটার দ্বারা গ্রহটির ঘূর্ণন গতিবেগ পরিমাপ করে এবং নিশ্চিত করে যে, একটি গ্রহে যেসব গুনাবলি থাকা দরকার তার সব এই গ্রহে আছে। তারা গ্রহটির জন্য একটি আনুমানিক ভরও স্থাপন করে। ২০১০ সালের ৪ জানুয়ারি ওয়াশিংটন ডিসিতে আমেরিকান অ্যাস্ট্রোনমিক্যাল সোসাইটির ২১৫তম অধিবেশনে আরও ৪টি গ্রহসহ এই গ্রহটির অস্তিত্ব ঘোষণা করা হয়। অন্য ৪টি গ্রহ হলো: কেপলার-৫বি, কেপলার-৬বি, কেপলার-৭বি এবং কেপলার-৮বি।   মাতৃ নক্ষত্র   কেপলার-৪ হলো সূর্যের অনুরূপ একটি নক্ষত্র, যা পৃথিবী থেকে প্রায় ১৬১০ আলোকবর্ষ দূরে তক্ষক তারামণ্ডলে অবস্থিত।   বৈশিষ্ট্য  thumb|300px|কেপলারের আবিষ্কৃত পাঁচটি গ্রহের আপেক্ষিক আকৃতি দেখানো একটি ছবি। কেপলার-৪বি পাঁচটির মধ্যে ক্ষুদ্রতম, যা বেগুনি রংয়ে নির্দেশিত। কেপলার-৪বি এর মাতৃ নক্ষত্রের কক্ষপথে ০.০৪৬ এইউ দূরত্বে থেকে ৩.২১৩ দিনে একবার প্রদক্ষিণ করে। মাতৃনক্ষত্র থেকে এর অবস্থান সূর্য থেকে বুধ গ্রহের দূরত্বেরও ১০ গুণ কাছে। ফলস্বরূপ, কেপলার-৪বি অধিকতর উষ্ণ এবং যার সুস্থির তাপমাত্রা ১৭০০ কেলভিন (২৬০০ °ফারেনহাইট) এরচেয়ে বেশি। গ্রহটি পৃথিবী থেকে ২৫ গুণ বড় এবং ব্যাসার্ধ পৃথিবী থেকে ৪ গুণ বেশি। এর আকৃতি ও ভর প্রায় নেপচুনের সমতুল্য, কিন্তু তাপমাত্রার তুলনায় সৌরজগতের সকল গ্রহের চেয়ে উষ্ণ (সবচেয়ে উষ্ণ গ্রহ শুক্রের তাপমাত্রাও মাত্র ৭৩৫ কেলভিন)। কেপলার-৪বি এর কক্ষীয় উৎকেন্দ্রিকতা প্রায় ০, তবে একটি স্বাধীন পুনঃপর্যবেক্ষণে আবিষ্কৃত তথ্যমতে যা ০.২৫ ± ০.১২ এবং পরবর্তীতে আলোক বক্ররেখার পুনর্বিশ্লেষণে প্রায় ০.৭ এর একটি পর্যায়ে ৭.৪৭ ± ১.৮২ পিপিএম গভীরতাসহ একটি গৌণ গ্রহণের সন্ধান পাওয়া যায়।   আরও দেখুন   কেপলার-৫বি   তথ্যসূত্র    বহিঃসংযোগ   বিষয়শ্রেণী:আবর্তিত বহির্গ্রহ বিষয়শ্রেণী:মহাকাশ বিজ্ঞান বিষয়শ্রেণী:২০১০-এ আবিষ্কৃত বহির্গ্রহ বিষয়শ্রেণী:উত্তপ্ত নেপচুন বিষয়শ্রেণী:দৈত্যাকার গ্রহ বিষয়শ্রেণী:তক্ষক (তারামণ্ডল) বিষয়শ্রেণী:কেপলার মহাকাশ দূরবীক্ষণ যন্ত্র দ্বারা আবিষ্কৃত বহির্গ্রহ
ইউলোথ্রিক্স হল ইউলোট্রিকাসি পরিবারের সবুজ শৈবালের একটি গণ।  ইউলোথ্রিক্স হল শাখাবিহীন ফিলামেন্টাস সবুজ শৈবালের একটি গণ, সাধারণত তাজা ও সামুদ্রিক জলে পাওয়া যায়। এটির কোষগুলি সাধারণত এটির দৈর্ঘ্যের মতোই প্রশস্ত হয়, এবং বসন্ত ও শীতের নিম্ন তাপমাত্রায় তারা টিকে থাকে। এরা একটি পরিবর্তিত হোল্ডফাস্ট কোষ দ্বারা পৃষ্ঠের সাথে সংযুক্ত হয়ে যায়। প্রজনন সাধারণত উদ্ভিজ্জ হয়। এরা প্রকৃতকোষী ও বহুকোষী। কারণ, কোষগুলোর নির্দিষ্ট কাজ রয়েছে; যেমনঃ সবচেয়ে নিচের কোষটি হোল্ডফাস্ট হিসেবে কাজ করে এবং এতে ক্লোরোপ্লাস্ট থাকে না, এবং শীর্ষস্থ কোষটি গম্বুজাকৃতির।  এই গণের মধ্যে রয়েছেঃ   ইউলোথ্রিক্স একুয়ালিস কুটজিংGuiry, M.D., John, D.M., Rindi, F and McCarthy, T.K. (ed.) 2007. New Survey of Clare Island Volume: The Freshwater and Terrestrial Algae. Royal Irish Academy. .  ইউলোথ্রিক্স মনিলিফরমিস কুটজিং  ইউলোথ্রিক্স ফ্ল্যাকা (ডিলউইন) থুরেট, লে জোলিসBurrows, E.M. 1991. Seaweeds of the British Isles Volume 2: Chlorophyta. Natural History Museum, London .  ইউলোথ্রিক্স ইমপ্লেক্সা (কুটজিং) কুটজিং  ইউলোথ্রিক্স স্পেসিওসা (কারমাইকেল এক্স হার্ভে, হুকার) কুটজিং  ইউলোথ্রিক্স টেনেরিমা কুটজিং  ইউলোথ্রিক্স টেনুইসিমা কুটজিং  ইউলোথ্রিক্স জোনাটা (ওয়েবার ও মোর) কুটজিং   গঠন  থাম্ব|ইউলোথ্রিক্স উদ্ভিদগাত্র শাখাবিহীন, একক ফিলামেন্ট দ্বারা গঠিত। ফিলামেন্টের কোষগুলো শেষ থেকে শেষ পর্যন্ত সজ্জিত থাকে। এগুলো কোণাকার বা ব্যারেল আকৃতির। শীর্ষস্থ কোষটি এটির প্রান্তভাগে কিছুটা গোলাকার, যেখানে মূলগত কোষটি প্রলম্বিত হয়। একে বেসাল হোল্ডফাস্টও বলা হয়, যা ফিলামেন্টকে উপস্তরের সাথে সংযুক্ত করে। কোষপ্রাচীর প্রোপেকটিন ও সেলুলোজ দিয়ে গঠিত এবং এতে মিউসাইলেজের অভাব রয়েছে। প্রতিটি কোষে একটি একক গার্ডল-স্বরূপ ও পার্শ্বগঠনকারী ক্লোরোপ্লাস্ট থাকে এবং প্রতিটি ক্লোরোপ্লাস্টে দুইটি থেকে অনেকগুলি পাইরেনয়েড থাকে।   প্রজনন  উদ্ভিজ্জ, দুর্ঘটনাজনিত ফিলামেন্ট ভাঙ্গন,Smith, G.M.1955 Cryptogamic Botany Algae and Fungi Volume 1 Second Edition McGraw-Hill Book Company Inc. অযৌন ও যৌন পদ্ধতির মাধ্যমে ইউলোথ্রিক্সে প্রজনন হয়।   উদ্ভিজ্জ প্রজনন  উদ্ভিজ্জ প্রজননের সাধারণ পদ্ধতিগুলো হল খণ্ডন এবং অ্যাকিনেট গঠন।   খণ্ডন  'ইউলোথ্রিক্স'-এর উদ্ভিজ্জ কোষগুলো দুর্ঘটনাক্রমে ছোট ছোট টুকরো হয়ে যায়। প্রতিটি খণ্ড একটি নতুন ফিলামেন্টে বিকশিত হয়।   অ্যাকিনেট গঠন  ইউলোথ্রিক্সের কিছু উদ্ভিজ্জ কোষ পুরু প্রাচীরযুক্ত অ্যাকিনেটে রূপান্তরিত হয়। মজুদকৃত খাদ্য অ্যাকিনেটের মধ্যে জমা হয়। যখন পরিস্থিতি অনুকূল হয়, তখন প্রতিটি অ্যাকিনেট একটি নতুন উদ্ভিদে বিকশিত হয়।   তথ্যসূত্র     বিষয়শ্রেণী:ফ্রেডরিখ ট্রাউগট কুৎজিং কর্তৃক নামকরণকৃত ট্যাক্সা
ইন দ্য ফ্লেশ সফর, যা অ্যানিম্যাল্‌স সফর হিসেবেও পরিচিত, ছিল ইংরেজ রক ব্যান্ড পিংক ফ্লয়েডের অ্যানিম্যাল্‌স অ্যালবামের সমর্থনে একটি কনসার্ট সফর। এটি দুটি ভাগে বিভক্ত, যার একটি ইউরোপে এবং অপরটি উত্তর আমেরিকায়। সফরটিতে বৃহৎ ফাঁপা শুকরাকৃতির পুতুলের পাশাপাশি একটি পাইরেটেকনিক "জলপ্রপাত" উপস্থাপন করা হয়েছিল। সে সময় র্পযন্ত যেটি ছিল বৃহত ও সবচেয়ে বিস্তৃত মঞ্চ, এবং বিভিন্ন প্রতিবন্ধকতা থেকে ব্যান্ডটিকে রক্ষা করার জন্য ছাতার মতোন চাঁদোয়া।Schaffner, p. 216-217   আরো দেখুন   পিংক ফ্লয়েডের সরাসরি পরিবেশনা  সর্বাধিক উপার্জনকারী কনসার্ট সফরের তালিকা   তথ্যসূত্র    বহিঃসংযোগ   Brain Damage.co.uk  বিষয়শ্রেণী:১৯৭৭-এর কনসার্ট সফর বিষয়শ্রেণী:পিংক ফ্লয়েডের কনসার্ট সফর
75px রশিদ হোসেন চৌধুরী, ছিলেন একজন বাংলাদেশী চিত্রশিল্পী, ভাস্কর, লেখক এবং অধ্যাপক। বাংলাদেশে শিল্পচর্চার ক্ষেত্রে শিল্পী জয়নুল আবেদীন প্রবর্তিত উত্তর-উপনিবেশিক পর্বে সৃজনশীল ও মৌলিকত্বে তিনি ছিলেন সর্বজন প্রশংসিত ব্যক্তিত্ব। তিনি স্বাধীন বাংলাদেশের দ্বিতীয় প্রজন্মের শিল্পীদের মধ্যেও অন্যতম ছিলেন এবং পঞ্চাশের দশকে বাংলাদেশের আধুনিক শিল্প-আন্দোলনের অন্যতম পথিকৃৎ হিসেবে স্বকীয় শিল্পচর্চার সূচনা করেছিলেন ভারত উপমহাদেশে, বিংশ শতাব্দীর তাপিশ্রী শিল্পী হিসেবে তিনি অন্যতম অগ্রগামী। এ-মাধ্যমেই তিনি সর্বাধিক মৌলিক এবং আধুনিক শিল্পধারার চর্চাকারী হিসেবে অগ্রগণ্য। তাপিশ্রীর পাশাপাশি প্রচলিত তেল রঙ ছাড়াও তিনি কাজ করেছেন টেম্পেরা, গোয়াশ এবং জলরঙ ইত্যাদি অপ্রচলিত মাধ্যমসমূহে। দেশে এবং বিদেশে বিভিন্ন সরকারি, বেসরকারি এবং রাষ্ট্রীয় ও সাধারণ ভবনসমূহে তাপিশ্রী মাধ্যমে বহুসংখ্যক কাজ করেছেন তিনি। এই তাপিশ্রী শিল্পে বিশেষ অবদানের জন্য ১৯৭৭ সালে তাকে বাংলাদেশের জাতীয় এবং সর্বোচ্চ বেসামরিক সম্মান একুশে পদক এবং ১৯৮০ সালে বাংলাদেশ শিল্পকলা একাডেমি পুরস্কার প্রদান করা হয়। (বাকি অংশ পড়ুন...)
নূর মোহাম্মদ মন্ডল হলেন বাংলাদেশের একজন প্রখ্যাত সমাজকর্মী ও এনজিও ব্যক্তিত্ত্ব। জনসংখ্যা নিয়ন্ত্রণে অনন্য সাধারণ অবদানের জন্য ১৯৭৯ সালে তাকে “জনসংখ্যা নিয়ন্ত্রণে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি    শিক্ষাজীবন    কর্মজীবন    পুরস্কার ও সম্মননা  জনস্ংখ্যা নিয়ন্ত্রণে অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   জনসংখ্যা নিয়ন্ত্রণে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:জনসংখ্যা নিয়ন্ত্রণে স্বাধীনতা পুরস্কার বিজয়ী বিষয়শ্রেণী:বাংলাদেশী সমাজকর্মী
থাম্ব লালগড় বর্তমান ঝাড়গ্রাম (অবিভক্ত মেদিনীপুর জেলার)জেলার একটি গ্রাম। গ্রামটি ভারতীয় রাষ্ট্রের পশ্চিমবঙ্গ রাজ্যের ঝাড়গ্রাম জেলা অন্তর্গত ঝাড়গ্রাম মহকুমার বিনপুর-১ সমষ্টি উন্নয়ন ব্লকের অধীনস্থ। লালগড় বিনপুর-১ সমষ্টি উন্নয়ন ব্লকের সদর দফতর। গ্রামটি থেকে প্রায় ৪৫টির নিকটতম গুরুত্বপূর্ণ স্টেশন  মেদিনীপুর রেল  স্টেশনটি অবস্থিত। ঝাড়গ্রাম জেলা সদর থেকে ১৮ কি.মি।  লালগড় ২০০৮ সালের নভেম্বরের শুরুতে গণমাধ্যমের নজরে আসে। গেরিলা কমিউনিস্ট পার্টি অফ ইন্ডিয়া (মাওবাদী) (ভারতে সন্ত্রাসী দল হিসাবে নিষিদ্ধ), পুলিশ সদস্য এবং ভারতের ক্ষমতাসীন কমিউনিস্ট পার্টি (মার্কসবাদী) এর ক্যাডারদের বিরুদ্ধে একটি বিশাল লড়াই শুরু করেছিল। ২০০৯ সালের জুনে ভারতীয় সুরক্ষা বাহিনী গ্রামে মাওবাদীদের বিরুদ্ধে লালগড় অপারেশন শুরু করে।   জনসংখ্যা  ২০১১ অনুযায়ী ভারতের আদমশুমারি অনুসারে লালগড়ের মোট জনসংখ্যা ছিল ৪,৪৩৩ জন যার মধ্যে ২,২৫৯ (৫১%) পুরুষ এবং ২,১৭৪ জন (৪৯%) মহিলা ছিলেন। ৬ বছরের কম বয়স্কের সংখ্যা ছিল ৪৫৫ জন। লালগড়ের মোট সাক্ষরতার সংখ্যা ছিল ৩,২০৯ জন (৬ বছরের  বেশি বয়স্কের সংখ্যার ছিল ৭২.৩৯%) এখন লালগড়ের জনসংখ্যা ৫০০০ এর বেশি সেই হিসেবে লালগড় এখন একটি Census Town। ।   সমষ্টি উন্নয়ন ব্লকের সদরদপ্তর  বিনপুর-১ সিডি ব্লকের সদর দফতর লালগড়ে অবস্থিত।   থানা  বিনপুর -১ সিডি ব্লক লালগড় থানার এখতিয়ার রয়েছে।   অর্থনীতি  এখানকার মানুষের প্রধান পেশা হলো - কৃষিকাজ ও ব্যাবসা ১৯৭৭ থেকে ২০০২ সালের মধ্যে বামফ্রন্ট সরকারের ভূমি সংস্কার কর্মসূচির আওতায় সরকারের পক্ষ থেকে ৭৫% শতাংশেরও বেশি পরিবারকে জমি দেওয়া হয়েছে। কিন্তু এখনো দারিদ্র্য বিদ্যমান।   লালগড় অভিযান  ২০০৮ সালের নভেম্বরে পুলিশী বর্বরতার খবর প্রকাশের পর ক্ষুব্ধ আদিবাসী গ্রামবাসীরা রাস্তা অবরোধ করে এবং এই এলাকায় পুলিশ ও আধা-সামরিক বাহিনীর বিরুদ্ধে প্রতিবাদ করে। সরকার মনে করেছিল যে আন্দোলনটি মাওবাদী গেরিলা এজেন্টদের দ্বারা নিয়ন্ত্রণ করা হচ্ছে। ১৮ জুন ২০০৯ সালে তাদের লালগড় অভিযান শুরু না করা পর্যন্ত মাওবাদীরা আট মাস ধরে গ্রাম ও তার আশেপাশের অঞ্চল নিয়ন্ত্রণ করেছিল।  যোগাযোগ   যোগাযোগ  লালগড়ের যোগাযোগের প্রধান মাধ্যম হল সড়ক পথ সড়কপথের মাধ্যমে পশ্চিমবঙ্গের বিভিন্ন শহরের সাথে লালগড়ের যোগাযোগ ব্যাবস্থা আছে।এখান থেকে মেদিনীপুর রুটে ও ঝাড়গ্রাম রুটে অসংখ্য বাস চলাচল করে। এছাড়া হাওড়া,দুর্গাপুর,বাঁকুড়া,হলদিয়া,দিঘা বিভিন্ন রুটের বাস চলাচল করে।   শিক্ষা  লালগড় রামকৃষ্ণ বিদ্যালয়(উঃমা)  লালগড় সারদামনি বালিকা বিদ্যালয়(উঃমা)  সরকারি ITI  লালগড় মডেল স্কুল  লালগড় সারদেশ্বরী আংশিক বুনিয়াদি বিদ্যালয়  বাঘাকুলি প্রাথমিক বিদ্যালয়  চুনপাড়া প্রাথমিক বিদ্যালয়   Lalgarh Government College   লালগড় সরকারী কলেজ ২০১৪ সালে প্রতিষ্ঠিত হয়। এটি বিদ্যাসাগর বিশ্ববিদ্যালয়ের অধিভুক্ত। এটি বাংলা, সাঁওতালি, ইংরেজি, সংস্কৃত, ইতিহাস, দর্শন, রাষ্ট্রবিজ্ঞান ও সমাজবিজ্ঞানের অনার্স এবং বিএ ও বিএসসি (জৈব বিজ্ঞান) এর সাধারণ কোর্সে পড়ানো হয়।   তথ্যসূত্র    বহিঃসংযোগ   প্রবীণ স্বামী লালগড়ের প্রতিবেদন  বিষয়শ্রেণী:ঝাড়গ্রাম জেলার গ্রাম বিষয়শ্রেণী:পশ্চিমবঙ্গের ইতিহাস বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:২০০৮-এ ভারত বিষয়শ্রেণী:২০০৮-এর সশস্ত্র সংঘাত
ব্রায়নি পিটম্যান (; জন্ম: ১৩ মার্চ ১৯৯৭) হলেন একজন ব্রিটিশ তীরন্দাজ, যিনি গ্রেট ব্রিটেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১২ সালে তীরন্দাজীতে অভিষেক করা পিটম্যান গ্রেট ব্রিটেনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন ব্রায়নি পিটম্যান ১৯৯৭ সালের ১৩ই মার্চ তারিখে যুক্তরাজ্যের ব্রাইটনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন পিটম্যান গ্রেট ব্রিটেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২০টি ১০ পয়েন্ট অর্জন করে সর্বমোট ৬৪৬ পয়েন্ট নিয়ে তিনি ৪১তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২৪তম স্থান অধিকারী মেক্সিকোর আনহেলা রুইসের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে লি চিয়ামানের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি মেগান হ্যাভার্স এবং পেনি হিলির সাথে ব্রিটিশ দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬০টি ১০ পয়েন্ট অর্জন করে সর্বমোট ১৯১২ পয়েন্ট নিয়ে ১১তম স্থান অধিকার করেছিল। অতঃপর প্রাথমিক পর্বে তারা জার্মানির কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  অন্যদিকে তিনি এবং অ্যালেক্স ওয়াইজ একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৪৯টি ১০ পয়েন্ট অর্জন করে সর্বমোট ১৩১০ পয়েন্ট নিয়ে ১৯তম স্থান অধিকার করেছিল।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারী তীরন্দাজ বিষয়শ্রেণী:গ্রেট ব্রিটেনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০১৯ ইউরোপিয়ান গেমসের তীরন্দাজ বিষয়শ্রেণী:২০২৩ ইউরোপিয়ান গেমসের তীরন্দাজ বিষয়শ্রেণী:তীরন্দাজীতে ইউরোপিয়ান গেমসের পদক বিজয়ী বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী বিষয়শ্রেণী:২০১৪ গ্রীষ্মকালীন যুব অলিম্পিকের তীরন্দাজ
অও হলো ভারতের আসাম অঞ্চলের ব্রহ্মপুত্র উপত্যকায় বসবাসকারী একটি জাতিগোষ্ঠী। উপমহাদেশে বসবাসকারী অন্যান্য জাতিগোষ্ঠীর চেয়ে এরা আকৃতিতে বেশ লম্বা।   বিস্তরণ  বর্তমানে অওরা আসাম অঞ্চলের ব্রহ্মপুত্র উপত্যকায় ছড়িয়ে-ছিটিয়ে বসবাস করলেও একসময় তাদেরকে ত্রিপুরা ও পার্বত্য চট্টগ্রামেও দেখা যেতো।   শাখাসমূহ  অও উপজাতি তিনটি শাখায় বিভক্ত - চোঙলি, মোঙসেন ও চঙকি; যার প্রতিটিই আবার একাধিক উপশাখায় বিভক্ত।   শারীরিক গঠন  অওগণ গড়ে প্রায় পাঁচ ফুট আট ইঞ্চি দীর্ঘকায় হয় এবং এদের গায়ের রং তামাটে, কেশ কুঞ্চিত, দেহ যথেষ্ট লোমশ, নাক চ্যাপ্টা এবং মুখমন্ডল কিছুটা মঙ্গোলীয়দের মতো বিস্তৃত।   পোশাক-পরিচ্ছদ ও অলংকার  এদের পুরুষগণ সাধারণত স্বল্প কাপড় পরিধান করলেও নারীরা এক থেকে দেড় গজ লম্বা ও বিশ থেকে ত্রিশ ইঞ্চি চওড়া পরিচ্ছদ লেংটির মতো করে পিধান করে। অবিবাহিত মেয়েরা ফিতা দিয়ে বক্ষ বন্ধন করে; কিন্তু বিবাহিতা মেয়েদের বক্ষ উন্মুক্ত থাকে। তারা প্রাকৃতিকভাবে প্রাপ্ত লতাপাতা, চামড়া, পাখির পালক ও নানারকম পাথরের অলঙ্কার পরিধান করে থাকে।  ধর্ম   এদের ধর্ম কতিপয় পূজা-অর্চনা ও বলি প্রথায় পরিচালিত হয় যাতে দেবতাকে তুষ্ট ও অপদেবতাকে প্রতিহত করার জন্য অহরহ বলি দেয়া হয়। আত্মা, পরজন্ম, জীবন ও মৃত্যু সম্পর্কে এদের ধারণা খুবই সরল এবং তাদের ধর্মে নৈতিকতা কোনো গুরুত্বপূর্ণ বিষয় নয়।  বিবাহ পদ্ধতি   অওরা সমগোত্রীয়দের মধ্যে বিবাহ করে না। বিবাহ সংঘটিত হওয়ার আগে পাত্র প্রাথমিকভাবে নির্বাচিত পাত্রীর সঙ্গে কিছুকাল সহবাস করে এবং এতে পছন্দ হলে পাত্রীর মা-বাবা পাত্রপক্ষের নিকট বিবাহের প্রস্তাব পাঠায়; আর, পছন্দ না হলে প্রস্তাব আসার আগেই পাত্রীর সঙ্গ ত্যাগ করতে হয়।  আরও দেখুন    বাংলাদেশের জাতিগোষ্ঠী;  ভারতের জাতিগোষ্ঠী।   তথ্যসূত্র   বিষয়শ্রেণী:বাংলাদেশের জাতিগোষ্ঠী বিষয়শ্রেণী:ভারতের জাতিগোষ্ঠী
ইথিওপিয়া–ইরিত্রিয়া যুদ্ধ ১৯৯৮ সালের মে মাস থেকে ২০০০ সালের জুন পর্যন্ত ইথিওপিয়া ও ইরিত্রিয়ার মধ্যে সংঘটিত হয়। ইথিওপিয়া ও ইরিত্রিয়া — বিশ্বের সবচেয়ে দরিদ্র দেশগুলোর মধ্যে অন্যতম দুইটি দেশ — এই যুদ্ধে কোটি কোটি ডলার ব্যয় করেWill arms ban slow war? BBC 18 May 2000Staff. Ethiopia rejects war criticism, BBC, 14 April 2000 এবং উভয়পক্ষের হাজার হাজার সৈন্য হতাহত হয়,Tens of thousands Eritrea: Final deal with Ethiopia BBC 4 December 2000  Eritrea orders Westerners in UN mission out in 10 days , International Herald Tribune, 7 December 2005 কিন্তু সীমান্তের তেমন কোনো পরিবর্তন ঘটে নি।  দ্য হেগে অবস্থিত একটি আন্তর্জাতিক কমিশনের রায় অনুযায়ী, ইরিত্রিয়া আন্তর্জাতিক আইন ভঙ্গ করেছিল এবং ইথিওপিয়া আক্রমণের মধ্য দিয়ে যুদ্ধটি আরম্ভ করেছিল। যুদ্ধের শেষদিকে সমস্ত বিরোধপূর্ণ অঞ্চল ইথিওপিয়ার দখলে চলে যায় এবং ইথিওপীয় বাহিনী ইরিত্রিয়ার অভ্যন্তরে অগ্রসর হয়Andrew England (Associated Press). 500,000 flee as Ethiopian troops storm Eritrea, The Independent, 18 May 2000.। যুদ্ধ সমাপ্ত হওয়ার পর জাতিসংঘ কর্তৃক বাদমেতে প্রতিষ্ঠিত ইথিওপিয়া–ইরিত্রিয়া সীমান্ত কমিশন রায় দেয় যে, বিরোধপূর্ণ অঞ্চলটি ইরিত্রিয়ার। কিন্তু এখন পর্যন্ত বাদমে শহরসহ এর নিকটবর্তী অঞ্চল ইথিওপিয়ার দখলে রয়েছে।   তথ্যসূত্র   বিষয়শ্রেণী:আফ্রিকার রাষ্ট্র ও জনগণ জড়িত যুদ্ধ বিষয়শ্রেণী:১৯৯৮-এ ইরিত্রিয়া বিষয়শ্রেণী:১৯৯৮-এ ইথিওপিয়া বিষয়শ্রেণী:১৯৯৯-এ ইরিত্রিয়া বিষয়শ্রেণী:১৯৯৯-এ ইথিওপিয়া বিষয়শ্রেণী:২০০০-এ ইরিত্রিয়া বিষয়শ্রেণী:২০০০-এ ইথিওপিয়া বিষয়শ্রেণী:১৯৯৮-এর সশস্ত্র সংঘাত বিষয়শ্রেণী:১৯৯৯-এর সশস্ত্র সংঘাত বিষয়শ্রেণী:২০০০-এর সশস্ত্র সংঘাত বিষয়শ্রেণী:ইরিত্রিয়া-ইথিওপিয়া সীমান্ত বিষয়শ্রেণী:ইরিত্রিয়া-ইথিওপিয়া সামরিক সম্পর্ক বিষয়শ্রেণী:ইথিওপিয়ার অঞ্চলগত বিরোধ বিষয়শ্রেণী:ইরিত্রিয়ার অঞ্চলগত বিরোধ বিষয়শ্রেণী:ইথিওপিয়া জড়িত যুদ্ধ বিষয়শ্রেণী:ইরিত্রিয়া জড়িত যুদ্ধ
ভারতীয় সংসদের নিম্নকক্ষ লোকসভার সদস্যেরা ভারতের সকল প্রাপ্তবয়স্ক নাগরিকের ভোটের ভিত্তিতে। তাঁরা তাঁদের নিজ নিজ লোকসভা কেন্দ্র থেকে একাধিক প্রার্থীর বিরুদ্ধে প্রতিদ্বন্দ্বিতা করে জয়লাভের পর লোকসভার সদস্যপদ লাভ করেন। নাগরিকেরা শুধু তাঁদের নিজস্ব লোকসভা কেন্দ্রেই ভোট দিতে পারেন। লোকসভা নির্বাচনে বিজয়ী প্রার্থীদের বলা হয় "সাংসদ"। তাঁদের পদের মেয়াদ পাঁচ বছর বা যতক্ষণ না প্রধানমন্ত্রীর নেতৃত্বাধীন কেন্দ্রীয় মন্ত্রীসভার পরামর্শক্রমে রাষ্ট্রপতি লোকসভা ভেঙে দেন ততদিন। নতুন দিল্লির সংসদ ভবনের লোকসভা কক্ষে এই সভার সদস্যরা মিলিত হন এবং ভারতের সকল নাগরিকের জন্য নতুন আইন প্রণয়ন, আইন অবলুপ্তি বা প্রচলিত আইনের উন্নতিসাধনের বিষয়গুলি আলোচনা করেন। লোকসভার ৫৪৩ জন সদস্যকে নির্বাচিত করার জন্য প্রতি পাঁচ বছর অন্তর অন্তর নির্বাচন আয়োজিত হয়।  লোকসভার প্রথম নির্বাচন অনুষ্ঠিত হয়েছিল ১৯৫১–৫২ সালে।  ভারতের সাধারণ নির্বাচনের তালিকা   নির্বাচনের বছর লোকসভা মোট আসনসংখ্যা প্রদত্ত ভোট একক বৃহত্তম দল শাসক দলের আসনসংখ্যা গরিষ্ঠতা সংসদে শতাংশ নেতা ১৯৫১–৫২ প্রথম ৪৮৯ ৪৫.৭%  ৩৬৪ ১১৯ ৭৪.৪৮% জওহরলাল নেহেরু ১৯৫৭ দ্বিতীয় ৪৯৪  ৫৫.৪২%  ৩৭১ ১২৩  ৭৫.১০% জওহরলাল নেহেরু ১৯৬২ তৃতীয়  ৫৫.৪২%  ৩৬১ ১১৩ ৭৩.০৮% জওহরলাল নেহেরু ১৯৬৭ চতুর্থ ৫২০  ৬১.০৪%  ২৮৩ ২২ ৫৪.৪২% ইন্দিরা গান্ধী ১৯৭১ পঞ্চম ৫১৮  ৫৫.২৭%  ৩৫২ ৯২ ৬৭.৯৫% ইন্দিরা গান্ধী ১৯৭৭ ষষ্ঠ ৫৪২  ৬০.৪৯%  ২৯৫ ২৩ ৫৪.৯৮% মোরারজি দেশাই ১৯৮০ সপ্তম ৫২৯ ৫৬.৯২%  ভারতীয় জাতীয় কংগ্রেস ৩৫৩ ৮৮ ৬৪.৭৬% ইন্দিরা গান্ধী ১৯৮৪ অষ্টম ৫৪১ ৬৪.০১%  ৪১৪ ১৪৩ ৭৬.৫২% রাজীব গান্ধী ১৯৮৯ নবম ৫২৯ ৬১.৯৫%  ১৯৭ –৬৮ ৩৬.৮৬% ভি. পি. সিং ১৯৯১ দশম ৫২১ ৫৫.৮৮%  ২৪৪ –১৭ ৪৬.৮৩% পি. ভি. নরসিংহ রাও ১৯৯৬ একাদশ ৫৪৩ ৫৭.৯৪%  ১৬১ –১১১ ২৯.৬৫% অটলবিহারী বাজপেয়ী ১৯৯৮ দ্বাদশ ৫৪৩ ৬১.৯৭%  ১৮২ –৯০ ৩৩.৩৯% অটলবিহারী বাজপেয়ী ১৯৯৯ ত্রয়োদশ ৫৯.৯৯%  ১৮২ –৯০ ৩৩.৩৯% অটলবিহারী বাজপেয়ী ২০০৪ চতুর্দশ ৫৪৩ ৫৮.০৭%  ১৪৫ –১২৭ ২৬.৭০% মনমোহন সিং ২০০৯ পঞ্চদশ ৫৪৩ ৫৮.২১%  ২০৬ –৬৬ ৩৭.৮০% মনমোহন সিং ২০১৪ ষোড়শ ৬৬.৪৪%  ২৮২ ১০ ৫১.৭৪% নরেন্দ্র মোদী ২০১৯ সপ্তদশ ৫৪৩ ৬৭.৪০%  ৩০৩ ৩১ ৫৫.৮০% নরেন্দ্র মোদী  আরও দেখুন  ভারতে নির্বাচন  ভারতের রাষ্ট্রপতি নির্বাচনের তালিকা  ভারতীয় উপরাষ্ট্রপতি নির্বাচনের তালিকা  রাজ্যসভা নির্বাচনের তালিকা  ভারতীয় রাজ্য বিধানসভা নির্বাচনের তালিকা  ভারত সরকার  ভারতের সংসদ  লোকসভা  সংসদ সদস্য, লোকসভা  তথ্যসূত্র  ভারত বিষয়শ্রেণী:ভারতে নির্বাচন   বিষয়শ্রেণী:ভারতের রাজনীতি সম্পর্কিত তালিকা
টালিটা নোগেইরা () হলেন একজন ব্রাজিলিয়ান অনুশীলক এবং মিশ্র মার্শাল আর্টিস্ট। ২০১১ সালের বিশ্ব জিউ-জিতসু চ্যাম্পিয়নশিপে বিজয়ী হওয়ার মাধ্যমে টালিটা নোগেইরা সবচেয়ে পরিচিত। নোগেইরা বর্তমানে বেলাটরে স্বাক্ষরিত রয়েছে।  মিশ্র মার্শাল আর্টস কর্মজীবন  প্রাথমিক কর্মজীবন বেলাটরের সাথে সই করার আগে নোগেইরা ব্রাজিলে স্থানীয়ভাবে একচেটিয়া লড়াই করেছিলেন।  জুন, ২০১৮ অবধি তার ৭-১ রেকর্ড রয়েছে।  বেলাটর এমএমএ আগস্ট, ২০১৪ সালে বেলাটরের সাথে স্বাক্ষর করেন নোগেইরা।  ১৩ ফেব্রুয়ারি, ২০১৫ সালে জুলিয়া বাডের বিপক্ষে বেলাটর ১৩৩-তে নোগেইরার অভিষেক হবে বলে মনে করা হয়েছিল। কিন্তু নোগেইরা হাঁটুর চোটের কারণে লড়াই থেকে সরে এসে গ্যাব্রিয়েল হলোওয়েকে জায়গা করে দিয়েছিলো।  বেলাটর ১৬৩ তে মার্লোস কোয়েনের মুখোমুখি হওয়ার কথা ছিল নোগেইরার, তবে টালিটা ওয়িট করতে ব্যর্থ হলে ইভেন্টের আগের দিনই লড়াইটি বাতিল হয়ে গিয়েছিলো।  ২৫ আগস্ট ২০১৭ সালে বেলাটর ১৮২-তে অ্যামন্ডা বেল ও নোগেইরা মুখোমুখি হয়েছিল। এতে তিনি প্রথম দফায় রিয়ার-নেক্ড বাঁধা দাখিলের মাধ্যমে লড়াইটি জিতেছিলেন।  তার প্রথম টাইটেল শটে নোগেইরা জুলিয়া বাডের মুখোমুখি হয়েছিল ১৩ জুলাই, ২০১৮ তারিখে বেলাটর ২০২-তে।  মিশ্র মার্শাল আর্টস সংগ্রহ  |- |হার |align=center| ৭-২ |জেসিকা মিয়েলে |সিদ্ধান্ত (বিভক্ত) |বেলাটর ২৩১ | |align=center|৩ |align=center|৫:০০ |আনকেসভাইল, কানেটিকাট, যুক্তরাষ্ট্র | |- | হার | align=center| ৭-১ | জুলিয়া বাড | টিকেও (মুষ্টি) | বেলাটর ২০২ |  | align=center| ৩ | align=center| ৪:০৭ | থ্যাকারভাইল, ওকলাহোমা, যুক্তরাষ্ট্র |বেলাটর উইমেন্স ফেদারওয়েট ওয়ার্ল্ড চ্যাম্পিয়নশিপের জন্য। |- |জয় |align=center|৭-০ |অ্যামন্ডা বেল |নমন (রিয়ার-নেক্ড বাঁধা) |বেলাটর ১৮২ | |align=center|১ |align=center|৩:৪৪ |ভেরোনা, নিউ ইয়র্ক, যুক্তরাষ্ট্র | |- |জয় |align=center|৬-০ |মিশেল অলিভেরা |নমন (আর্ম-ট্রায়াঙ্গল বাঁধা) |ট্যাবোয়াও ফাইট চ্যাম্পিয়নশিপ | |align=center|১ |align=center|৩:৫৬ |সাও পাউলো, ব্রাজিল | |- |জয় |align=center|৫-০ |রোজমেরি অ্যামোরিম |নমন (আর্মবার) |ট্যালেন্ট এমএমএ সার্কিট ৩: গারুলহোস ২০১৩ | |align=center|২ |align=center|৩:৩৪ |সাও পাউলো, ব্রাজিল | |- |জয় |align=center|৪-০ |মাহালিয়া রোচা দে মোরেইস |নমন (আর্মবার) |গ্রীণ ফাইটার্স কমব্যাট | |align=center|২ |align=center|২:২৪ |সাও পাউলো, ব্রাজিল | |- |জয় |align=center|৩–০ |গ্রিঞ্জা গ্রিঞ্জা |টিকেও (মুষ্টি) |এক্সপো ফাইটিং চ্যাম্পিয়নশিপ | |align=center|১ |align=center|৩:৪৫ |সাও পাউলো, ব্রাজিল | |- |জয় |align=center|২–০ |গ্রিঞ্জা গ্রিঞ্জা |নমন (আর্মবার) |রিবর্ন ফাইট ২ | |align=center|২ |align=center|N/A |সাও পাউলো, ব্রাজিল | |- |জয় |align=center|১–০ |অ্যালেসানড্রা থিওলা |টিকেও (মুষ্টি) |ফোর্স ফাইটিং চ্যাম্পিয়নশিপ ৩ | |align=center|২ |align=center|২:৫০ |সাও পাউলো, ব্রাজিল |  তথ্যসূত্র  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সাও পাওলোর ক্রীড়াব্যক্তি
রিস্কি বিজনেস হলো ১৯৮৩ সালে মুক্তিপ্রাপ্ত আমেরিকান কিশোর যৌন হাস্যরসাত্মক চলচ্চিত্র যেটি পরিচালনা করেছেন পল ব্রিকম্যান। (এটি ছিল তার প্রথম চলচ্চিত্র) এতে মুখ্য ভূমিকায় অভিনয় করেন টম ক্রুজ এবং রেবেকা ডে মরনে। এই চলচ্চিত্রে বস্তুবাদ, পুঁজিবাদ,  প্রিয়জন হারানো এবং উঠতি বয়সের সমস্যা গুলো উঠে এসেছে। এটি টম ক্রুজের প্রথম ব্যবসাসফল চলচ্চিত্র হিসেবেও পরিচিত। এই চলচ্চিত্রের মাধ্যমে তার ক্যারিয়ার নতুন মোড় নেয়। এটি সমালোচক এবং দর্শকদের কাছ থেকে ইতিবাচক সাড়া পায়। এবং $৬.২ মিলিয়ন নির্মানব্যয়ের বিপরীতে $৬৩ মিলিয়ন আয় করে।   পটভূমি  শহরতলীতে থাকা একজন কিশোর তার বাবা-মা ছুটিতে থাকার সময় তাদের ঘরকে একটি পতিতালয়ে পরিণত করে।   কুশলাদি  টম ক্রুজ - জোয়েল গুডসন রেবেকা ডে মরনে - লানা জো পান্তলিয়ানো - গাইডো নিকোলাস প্রিয়র - মি. গুডসন জেনেট ক্যারল - মিস. গুডসন  রিচার্ড মাসুর - বিল রাদারফোর্ড  কার্টিস আর্মস্টংগ - মাইলস ডেলবি  ব্রনসন পিনচোট - বেরি  শেরা ডানেসে - ভিকি  রাফেল স্বার্জ - গ্লেন ব্রুস এ. ইয়ং - জ্যাকি  কেভিন এন্ডারসন - চাক  ন্যাথান ডেভিস - ব্যবসা বিষয়ক শিক্ষক  ফের্ন পারসনস - ল্যাব শিক্ষক  এনি লকহার্ট - বেবিসিটার  নির্বাচন শন পেন, গ্যারি সিনিস, কেভিন ব্যাকন, জন কিউস্যাক এবং টম হ্যাঙ্কস জোয়েল গুডসন  চরিত্রের জন্য অডিশন দিয়েছিলো। মিশেল ফাইফারকে লানার চরিত্রের জন্য প্রস্তাব দেয়া হয়েছিল কিন্তু সেটি ফিরিয়ে দেয়া হয়।  গ্রহণ  বক্স অফিস চলচ্চিত্রটি প্রথমে ৬৭০ টি প্রেক্ষাগৃহে মুক্তি পায়। প্রথম সপ্তাহান্তে এটি $৪,২৭৫,৩২৭ আয় করে। এটি দেশের ভিতর সর্বমোট $৬৩.৫ মিলিয়ন আয় করে। সমালোচকদের প্রতিক্রিয়া রিস্কি বিজনেস সমালোচকদের দ্বারা প্রশংসিত হয়। অনেকে এটিকে ১৯৮৩ সালের সেরা চলচ্চিত্রের মধ্যে গণ্য করে।   বহিঃসংযোগ             তথ্যসূত্র   বিষয়শ্রেণী:১৯৮৩-এর চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮০-এর দশকের যৌন হাস্যরসাত্নক চলচ্চিত্র বিষয়শ্রেণী:মার্কিন বিদ্রূপাত্মক চলচ্চিত্র বিষয়শ্রেণী:মার্কিন যৌন হাস্যরসাত্মক চলচ্চিত্র বিষয়শ্রেণী:শিকাগোর পটভূমিতে চলচ্চিত্র বিষয়শ্রেণী:শিকাগোয় ধারণকৃত চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:১৯৮০-এর দশকের মার্কিন চলচ্চিত্র
কমন হাউজ মার্টিন দ্বিপদ নাম ডেলিকন আরবিকাম, অনেকসময় এদেরকে উত্তরাঞ্চলের গৃহ মার্টিন (নর্দান হাউজ মার্টিন) অথবা ইউরোপের কিছু অংশে শুধু মাত্র হাউজ মার্টিন নামে ডাকা হয়, সোয়ালো পরিবারভুক্ত অভিবাসী স্বভাবের প্যাসারিন পাখি। এরা ইউরোপ, উত্তর আফ্রিকা এবং এশিয়ার কিছু অংশে বাস করে। শীত মৌসুম এরা সাব-সাহারান আফ্রিকা ও ট্রপিক্যাল এশিয়াতে বাস করে। এরা ওড়ার সময়ে পতঙ্গ ধরে খায় এবং যেখানে প্রচুর পতংগের উপস্থিতি আছে সেখানেই অভিবাসী হয়।  শ্রেণীবিন্যাস লিনিয়াস তার সিস্টেমা ন্যাচারাই গ্রন্থে ১৭৫৮ সালে এদেরকে সর্বপ্রথম বর্ণনা করেন হাইরান্ডো আরবিকা নামে। ১৮৫৪ সালে এদেরকে বর্তমান গণ ডেলিকনে স্থানান্তর করেন থমাস হর্সফিল্ড এবং ফ্রেডরিক ম্যুর। ডেলিকন হচ্ছে গ্রীক শব্দ চেলিডন এর এনাগ্রাম যার অর্থ সোয়ালো এবং প্রজাতি নাম আরবিকাম লাতিন শব্দ যার অর্থ শহরের।  বর্ণনা কমন হাউজ মার্টিন লম্বায়  এবং ডানার বিস্তৃতি  এবং গড় ওজন ১৮.৩ গ্রাম। এদের উর্ধাংশের পালক নীলচে এবং নিম্নাংশ সাদা। এদের পা এবং চঞ্চু ক্ষুদ্র।  বাসস্থান উপ প্রজাতি D. u. urbicum ইউরেশিয়ার পূর্বাঞ্চল থেকে মধ্য মঙ্গোলিয়া এবং ইয়েনিসেই নদী এবং মরোক্কো, টিউনিসিয়া ও উত্তর আলজেরিয়া বাস করে। এরা শীত মৌসুমে সাব সাহারান আফ্রিকায় অভিবাসী হয়। D. u. lagopodum ইয়েনসেই নদীর পূর্ব পাড় থেকে কলাইমা এবং দক্ষিণ থেকে উত্তর মংগোলিয়া ও উত্তর চীনে বাস করে। শীতকাল এরা দক্ষিণ চীন ও দক্ষিণ-পূর্ব এশিয়ায় কাটায়। চিত্রশালা  তথ্যসূত্র  বহিঃসংযোগ     (Common) House Martin in The Atlas of Southern African Birds  Ageing and sexing (PDF; 1.9 MB) by Javier Blasco-Zumeta & Gerd-Michael Heinze  বিষয়শ্রেণী:মার্টিন পাখি বিষয়শ্রেণী:ইউরোপের পাখি বিষয়শ্রেণী:রাশিয়ার পাখি বিষয়শ্রেণী:মধ্য এশিয়ার পাখি বিষয়শ্রেণী:আফ্রিকার পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা